CELEX: 32020D1115
Language: lv
Date: 2020-07-24 00:00:00
Title: Padomes Lēmums (ES) 2020/1115 (2020. gada 24. jūlijs) par nostāju, kas Eiropas Savienības vārdā jāieņem Apvienotajā komitejā, kura izveidota ar Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, attiecībā uz grozījumu pieņemšanu nolīguma 1. un 4. protokolā

29.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 244/16
               
            
         PADOMES LĒMUMS (ES) 2020/1115
         (2020. gada 24. jūlijs)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, attiecībā uz grozījumu pieņemšanu nolīguma 1. un 4. protokolā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (“nolīgums”), Eiropas Kopiena noslēdza ar Padomes Lēmumu 97/126/EK (1), un tas stājās spēkā 1997. gada 1. janvārī.
                  
               
                     (2)
                  
                  
                     Ievērojot nolīguma 34. pantu, Apvienotā komiteja, kas izveidota ar nolīguma 31. pantu (“Apvienotā komiteja”), var izdarīt grozījumus nolīguma protokolu noteikumos.
                  
               
                     (3)
                  
                  
                     Savienība un Farēru salu autonomijas valdība pēc sarunām ir vienojušās grozīt dažus nolīguma protokolu noteikumus, proti, 1. protokolā par tarifu režīmu un kārtību, kas piemērojama noteiktām zivīm un zivsaimniecības produktiem, kurus laiž brīvā apgrozībā Kopienā vai importē Farēru salās, un 4. protokolā par īpašiem nosacījumiem, kas piemērojami dažiem lauksaimniecības produktiem, kuri nav uzskaitīti 1. protokolā. Minēto grozījumu mērķis ir abām Pusēm paplašināt tirgus piekļuves tvērumu konkrētiem produktiem.
                  
               
                     (4)
                  
                  
                     Apvienotajai komitejai ir jāpieņem lēmums par grozījumiem 1. un 4. protokolā.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā attiecībā uz grozījumu pieņemšanu 1. un 4. protokolā, jo lēmums, ar ko groza minētos protokolus, Savienībai būs saistošs,
                  
               IR PIEŅĒMUSI ŠO LĒMUMU.
         
            Vienīgais pants
            Nostājas, kas Savienības vārdā ir jāieņem Apvienotajā komitejā attiecībā uz grozījumiem Nolīguma starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, 1. un 4. protokolā, pamatā ir Apvienotās komitejas lēmuma projekts (2).
         
         
            Briselē, 2020. gada 24. jūlijā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 97/126/EK (1996. gada 6. decembris) par noslēgto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (OV L 53, 22.2.1997., 1. lpp.).
         
            (2)  Skatīt dokumentu ST 9385/20 http://register.consilium.europa.eu.